arnastofnun/IGC-2024 huggingface dataset:
S-85/2011

Mál þetta var dómtekið 18. maí s.l. Það er höfðað 2. mars s.l. af lögreglustjóranum á Akureyri gegn X og Z;

„……

II. (Fíkniefnalagabrot.)

Gegn ákærðu báðum fyrir að hafa sama dag, verið með saman í vörslum sínum á sameiginlegu heimili þeirra, 257,15 grömm af maríhúana og 0,18 grömm af tóbaksblönduðu kannabisefni, en efni þessi hafði ákærði X fengið afhent nokkrum dögum áður í því skyni að selja þau á Akureyri og nágrenni.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.

……

Þess er krafist að ákærðu verði dæmdir til refsingar, til greiðslu alls sakarkostnaðar og /.../. Jafnframt er gerð krafa um að ákærðu verði dæmdir til að sæta upptöku á haldlögðum fíkniefnum sem tilgreind eru í efnaskrám nr. 18.557 og 18.540 og /.../“

Þáttur ákærða var skilinn frá og dæmdur sér í lagi í þessu máli þar sem líklegt þótti að það drægist að hann kæmi fyrir dóm.

Ákærði hefur nú komið fyrir dóminn og játað sök. Með skýlausri játningu hans, sem ekki þykir ástæða til að efa að sé sannleikanum samkvæm er sök hans nægilega sönnuð og varðar háttsemi hans við tilgreind refsiákvæði í ákærunni.

Ákærði hefur ekki sætt refsingum. Við ákvörðun refsingar verður litið til þess að ekki liggur fyrir að hann hafi tekið neinn þátt í meðferð fíkniefnanna, svo sem dreifingu eða öflun þeirra. Með því að um nokkurt magn er að ræða verður hann dæmdur til að sæta fangelsi í einn mánuð, skilorðsbundið eins og greinir í dómsorði. Þá verður hann dæmdur til að greiða þóknun skipaðs verjanda síns, Þ-kk-ef H-kk-ef, héraðsdómslögmanns, sem ákveðst eins og greinir í dómsorði, að virðisaukaskatti meðtöldum.

Með dómi í máli nr. S-47/2011 hefur þegar verið orðið við kröfu ákæruvaldsins um upptöku haldlagðra fíkniefna.

Dóm þennan kveður upp E-kk-nf S-kk-nf, héraðsdómari.

D Ó M S O R Ð :

Ákærði, Z, sæti fangelsi í 1 mánuð, en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi ákærði almennt skilorð 3. mgr. 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði þóknun skipaðs verjanda síns, Þ-kk-ef H-kk-ef héraðsdómslögmanns, 50.200 krónur.
S-95/2011

Mál þetta, sem dómtekið var þann 17. maí sl., er höfðað með ákæru lögreglustjórans á Akureyri, útgefnu 26. apríl 2011, á hendur X,

„fyrir þjófnað, en til vara hilmingu, með því að hafa miðvikudaginn 6. apríl 2011, stolið Garmin 720 GPS tæki úr bifreiðinni [...], sem staðsett var á Akureyri á þeim tíma, en til vara að hafa sunnudaginn 10. apríl reynt að selja nefnt GPS tæki, vitandi það að tækið var stolið.

Telst þetta varða við 1. mgr. 244. gr. en til vara við 1. mgr. 254. gr., almennra hegningarlaga nr. 19, 1940.

Þess er krafist að ákærði verði dæmdur til refsingar og greiðslu alls sakarkostnaðar.“

Við þingfestingu málsins féll sækjandi frá því sakarefni er varðaði þjófnað.

Af hálfu ákærða var krafist vægustu refsingar sem lög leyfa.

I.

Fyrir dómi hefur ákærði skýlaust viðurkennt sök að því varðar hilmingu, sbr. sakarefni ákæru. Með játningu ákærða, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um greinda háttsemi. Verður lagður dómur á málið án frekari sönnunarfærslu, en þegar hefur farið fram, með heimild í 164. gr. laga nr. 88, 2008.

Að ofangreindu virtu er ákærði sakfelldur fyrir þá háttsemi, sem honum er gefin að sök í ákæru.

II.

Ákærði, sem er 29 ára, hefur samkvæmt vottorði sakaskrá ríkisins fimmtán sinnum frá árinu 2000 hlotið dóma fyrir refsiverða háttsemi. Ákærða var á árinu 2006 tvívegis dæmd sektarrefsing fyrir brot gegn ávana- og fíkniefnalögum, en að auki var honum í eitt skipti það ár gert að greiða sekt fyrir samskonar brot samkvæmt sektargerð sýslumanns. Þá var ákærði á árunum 2009 og 2010 tvívegis dæmdur til að greiða sektir fyrir fíkniefnaakstur. Síðast var ákærði dæmdur þann 9. nóvember sl. fyrir gripdeild og umferðarlagabrot og var hann þá dæmdur í tveggja mánaða fangelsi, sem var skilorðsbundin til tveggja ára, en um hegningarauka var að ræða við dóm sem féll 10. júní sl.

Með því broti sem ákærði hefur nú verið sakfelldur fyrir hefur hann rofið skilorð dómsins frá 9. nóvember sl. og ber því að taka dæma hann upp og gera ákærða refsingu í einu lagi með því broti sem hér er til umfjöllunar, sbr. ákvæði 60. gr. almennra hegningarlaga. Að þessu virtu og lýstum sakarferli þykir refsing ákærða hæfilega ákveðin þriggja mánaða fangelsi, en eftir atvikum þykir unnt að fresta fullnustu tveggja mánaða þeirrar refsingar og skal sá hluti hennar falla niður að tveimur árum liðnum frá dómsuppsögu, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Engan kostnað leiddi af rekstri málsins samkvæmt yfirlýsingu sækjanda fyrir dómi.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, sæti fangelsi í þrjá mánuði, en fresta skal fullnustu tveggja mánaða þeirrar refsingar og skal sá hluti hennar falla niður að tveimur árum liðnum frá dómsuppsögu, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
E-2853/2010

Mál þetta, sem var dómtekið í dag, er höfðað af K, kt. [...],[...], fyrir hönd ólögráða barna sinna, sem fæddust [...], A, kt. [...], og B, kt. [...], á hendur M, kt. [...],[...].

Af hálfu stefnenda er gerð sú dómkrafa að viðurkennt verði með dómi að stefndi sé ekki faðir þeirra. Þá er krafist málskostnaðar eins og málið væri ekki gjafsóknarmál.

Stefndi hefur fyrir dómi, í ljósi framlagðrar álitsgerðar rannsóknarstofu í réttarlæknisfræði, fallist á viðurkenningarkröfu stefnenda.

Stefndi og K, móðir stefnenda, gengu í hjónaband [...]. Móðir stefnenda segir að samlífi þeirra hjóna hafi verið endanlega lokið fyrir [...]. Þá hafi hún verið í sambandi við annan mann á þeim tíma sem getnaður hafi orðið og sé sá maður kynfaðir stefnenda. Stefnendur, sem séu tvíburar hafi fæðst [...]. Móðir stefnenda og stefndi hafi nú sótt um lögskilnað en þar sem þau hafi enn verið í hjúskap við getnað og fæðingu stefnenda hafi stefndi sjálfkrafa verið skráður faðir stefnenda samkvæmt grundvallarreglu 1. mgr. 2. gr. barnalaga nr. 76/2003 um að eiginmaður móður teljist faðir barns hennar ef það er alið í hjúskap þeirra. Móðir stefnenda geti því ekki lýst réttan aðila föður þeirra, né hann viðurkennt faðernið lögum samkvæmt, fyrr en skráð faðerni hafi verið vefengt og hnekkt með dómi.

Undir rekstri málsins fyrir dómi aflaði móðir stefnenda álitsgerðar rannsóknarstofu í réttarlæknisfræði um faðerni stefnenda. Samkvæmt henni er staðfest á grundvelli mannerfðafræðilegar rannsóknar sem gerð var á blóðsýnum úr stefnendum, móður þeirra og C, kt. [...], að líkur fyrir því að C sé faðir stefnenda séu geysisterkar, meira en 99%.

Með vísan til þess sem nú hefur verið rakið er það mat dómsins að nægar sönnur hafi verið færðar fram í málinu fyrir viðurkenningarkröfu stefnenda. Verður því fallist á þá kröfu.

Rétt þykir að málskostnaður milli aðila falli niður.

Með vísan til 11. gr., sbr. 22. gr., barnalaga nr. 76/2003 skal málskostnaður stefnenda, samtals 327.125 krónur, þar með talinn kostnaður vegna mannerfðafræðilegra rannsókna, 182.800 krónur, og þóknun lögmanns þeirra, Á-kvk-ef G-kvk-ef hæstaréttarlögmanns, sem þykir hæfilega ákveðin 144.325 krónur, greiddur úr ríkissjóði. Við ákvörðun þóknunar hefur verið tekið tillit til virðisaukaskatts.

B-kvk-nf B-kvk-nf settur héraðsdómari kvað upp þennan dóm.

D ó m s o r ð :

Viðurkennt er að stefndi, M, kt. [...], er ekki faðir stefnenda, A og B, sem K, kt. [...], ól [...].

Málskostnaður milli aðila fellur niður.

Málskostnaður stefnenda, 327.125 krónur, þar með talin þóknun lögmanns þeirra, Á-kvk-ef G-kvk-ef hæstaréttarlögmanns, 144.325 krónur, greiðist úr ríkissjóði.
E-2931/2010

Mál þetta, sem var dómtekið í dag, er höfðað af K, kt. [...],[...], fyrir hönd ólögráða sonar síns, sem fæddist [...], A, kt. [...], á hendur M, kt. [...], til heimilis að [...], til vefengingar á faðerni.

Af hálfu stefnanda er gerð sú dómkrafa að viðurkennt verði með dómi að stefndi sé ekki faðir hans. Þá er krafist málskostnaðar úr ríkissjóði að viðbættum virðisaukaskatti.

Stefndi hefur fyrir dómi samþykkt viðurkenningarkröfu stefnanda.

Stefndi og K, móðir stefnanda, gengu í hjónaband [...] og slitu samvistum í [...]. Móðir stefnenda segir að stefndi hafi ekki fallist á skilnað fyrr en fimm árum eftir að þau hafi slitið samvistum. Var þeim veittur lögskilnaður af sýslumanninum í [...] í grundvelli 37. gr. hjúskaparlaga nr. 31/1991 þann [...]. Stefnandi fæddist [...], en stefndi var skráður faðir hans hjá Þjóðskrá Íslands með skírskotun til feðrunarreglna barnalaga, enda voru stefndi og móðir stefnanda í hjúskap á getnaðartíma stefnanda.

Stefnandi byggir á því að stefndi geti ekki verið faðir hans, þar sem stefndi og móðir hans hafi í raun slitið samvistum mörgum árum áður en hann hafi fæðst. Sé vísað til 1. og 3. mgr. 21. gr. barnalaga nr. 76/2003. Lýstur faðir samkvæmt fæðingarskýrslu sé B, kt. [...].

Móðir stefnenda og stefndi hafa fyrir dómi staðfest að þau hafi engin kynferðisleg samskipti átt eftir að þau slitu samvistum í [...]. Þá hefur B fyrir dómi gengist við því að vera faðir stefnanda.

Með vísan til þess sem nú hefur verið rakið er það mat dómsins að nægar sönnur hafi verið færðar fram í málinu fyrir viðurkenningarkröfu stefnanda. Verður því fallist á þá kröfu.

Rétt þykir að málskostnaður milli aðila falli niður.

Með vísan til 22. gr., sbr. 11. gr., barnalaga skal þóknun lögmanns stefnanda, L-kk-ef R-kk-ef héraðsdómslögmanns, sem þykir hæfilega ákveðin 163.150 krónur, greidd úr ríkissjóði. Við ákvörðun þóknunar hefur verið tekið tillit til virðisaukaskatts.

B-kvk-nf B-kvk-nf settur héraðsdómari kvað upp þennan dóm.

D ó m s o r ð :

Viðurkennt er að stefndi, M, kt. [...], er ekki faðir stefnanda, A, sem K, kt. [...], ól [...].

Málskostnaður fellur niður.

Þóknun lögmanns stefnanda, L-kk-ef R-kk-ef héraðsdómslögmanns, 163.150 krónur, greiðist úr ríkissjóði.
S-1013/2011

Mál þetta, sem dómtekið var fyrr í dag, er höfðað með ákæru Lögreglustjórans á Suðurnesjum, útgefinni í dag, á hendur A-x-x K-x-x A-x-x, fæðingardagur 5. júní 1977, íröskum ríkisborgara, „fyrir skjalafals, með því að hafa, mánudaginn 12. september 2011, í vegabréfaskoðun, á leið sinni til Halifax, Kanada, með flugi FI-607, framvísað við landamæraeftirlit á Keflavíkurflugvelli í blekkingarskyni portúgölsku vegabréfi nr. J327442, útgefnu 07.07.2007, á nafni X-x-x A-kk-nf, fd. 22.03.1977, sem reyndist grunnfalsað.“

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst aðallega sýknu á grundvelli 1. mgr. 31. gr. samnings Sameinuðu þjóðanna um stöðu flóttamanna sbr. auglýsingu nr. 74/1955. Til vara er krafist vægustu refsingar sem lög leyfa. Þá gerir verjandi kröfu um hæfilega þóknun sér til handa.

Ákærði játaði brot sitt skýlaust fyrir dóminum eins og því er lýst í ákæru. Var farið með málið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki sætt refsingu hér á landi svo vitað sé. Með hliðsjón af því og að hann hefur gengist við broti sínu þykir refsing ákærða hæfilega ákveðin fangelsi í 30 daga. Ákvæði í samningi um stöðu flóttamanna sbr. auglýsingu nr. 74/1955 þykja ekki eiga við um ákærða í ljósi þess að hann hafði hér viðkomu á leið sinni til Kanada.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er þóknun skipaðs verjanda hans, J-kk-ef Á-kk-ef héraðsdómslögmanns, sem þykir hæfilega ákveðin 87.850 krónur að meðtöldum virðisaukaskatti.

Dóm þennan kveður upp J-kk-nf H-kk-nf, héraðsdómari.

Dómsorð:

Ákærði, A-x-x K-x-x A-x-x, sæti fangelsi í 30 daga.

Ákærða greiði kostnað sakarinnar, sem er málsvarnarlaun skipaðs verjanda hans, J-kk-ef Á-kk-ef hdl., 87.750 krónur.

J-kk-nf H-kk-nf
S-1129/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur D-x-x T-x-x, fæddum 7. október 1960, georgískum ríkisborgara,

„ fyrir skjalafals, með því að hafa, föstudaginn 23. september 2011, við innritun í brottfararsal flugstöðvar Leifs Eiríkssonar, á leið sinni til Toronto, Kanada, með fluti FI-603, framvísað lögreglu, í blekkingarskyni, lettnesku vegabréfi nr. LN562975, á nafni A-kk-ef L-x-x, fd. 30.01.1965, sem reyndist breytifalsað.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Ákærði hefur sætt gæsluvarðhaldi frá 24. september sl., sem dregst frá fangelsisrefsingunni að fullri dagatölu. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, Á-kk-ef J-kk-ef hrl., sem þykja hæfilega ákveðin 100.400 krónur að meðtöldum virðisaukaskatti.

Dóm þennan kveður upp Á-kvk-nf G-kvk-nf héraðsdómari.

Dómsorð:

Ákærði, D-x-x T-x-x, sæti fangelsi í 30 daga, allt að frádregnu gæsluvarðhaldi sem hann hefur sætt frá 24. september sl..

Ákærði greiði þóknun skipaðs verjanda síns, Á-kk-ef J-kk-ef hrl., 100.400 krónur að meðtöldum virðisaukaskatti.

Á-kvk-nf G-kvk-nf.

Rétt endurrit staðfestir

Héraðsdómur Reykjaness 30. september 2011
S-1130/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur G-kk-þgf T-hk-þgf, fæddum 9. október 1962, georgískum ríkisborgara,

„ fyrir skjalafals, með því að hafa, föstudaginn 23. september 2011, við innritun í brottfararsal flugstöðvar Leifs Eiríkssonar, á leið sinni til Toronto, Kanada, með fluti FI-603, framvísað lögreglu, í blekkingarskyni, lettnesku vegabréfi nr. LM659165, á nafni V-x-x S-x-x, fd. 09.03.1969, sem reyndist breytifalsað.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Ákærði hefur sætt gæsluvarðhaldi frá 24. september sl., og dregst það frá fangelsisvistinni að fullri dagatölu. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, U-kk-þgf S-kk-þgf B-kk-þgf hdl., sem þykja hæfilega ákveðin 100.400 krónur að meðtöldum virðisaukaskatti.

Dóm þennan kveður upp Á-kvk-nf G-kvk-nf héraðsdómari.

Dómsorð:

Ákærði, G-kk-nf T-kk-nf, sæti fangelsi í 30 daga, allt að frádregnu gæsluvarðhaldi sem hann hefur sætt frá 24. september sl.

Ákærði greiði málsvarnarlaun skipaðs verjanda síns, U-kk-þgf S-kk-þgf B-kk-þgf hdl. 100.400 krónur að meðtöldum virðisaukaskatti.

Á-kvk-nf G-kvk-nf.

Rétt endurrit staðfestir

Héraðsdómur Reykjaness 30. september 2011
S-1136/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 9. desember 2010 á hendur R-x-x S-x-x, kt. […], Kirkjuvegi 52, Reykjanesbæ, fyrir eftirtalin brot framin á árinu 2010:

I.

Fyrir þjófnað með því að hafa 3. febrúar í verslun Lyfju, Krossmóa 4, Reykjanesbæ, stolið ilmvötnum, Naomi Camp og Escada Incredible Me, samtals að verðmæti 14.938 krónur.

II.

Fyrir þjófnað með því að hafa 28. október í verslun ÁTVR, Krossmóa 4, Reykjanesbæ, stolið 2 Zubrowska Bison Grass vodkaflöskum, samtals að verðmæti 11.198 krónur.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1987. Samkvæmt sakavottorði hans gekkst hann hinn 15. ágúst 2007 með lögreglustjórasátt undir greiðslu sektar fyrir fíkniefnalagabrot og umferðarlagabrot. Jafnframt var hann sviptur ökurétti. Þá gekkst ákærði undir greiðslu 30.000 króna sektar með viðurlagaákvörðun 28. september 2010 fyrir þjófnað. Brot það sem ákærði er nú sakfelldur fyrir samkvæmt I. ákærulið er framið fyrir téða viðurlagaákvörðun en brot samkvæmt II. ákærulið eftir hana. Samkvæmt 256. gr. almennra hegningarlaga nr. 19/1940 er ekki heimilt að dæma ákærða sekt þar sem þjófnaðarbrot ákærða samkvæmt II. ákærulið hefur ítrekunaráhrif nú, sbr. 71. gr. og 255. gr. almennra hegningarlaga. Að öllu þessu virtu þykir refsing ákærða hæfilega ákveðin fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, R-x-x S-x-x, sæti fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-1138/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur O-x-x J-x-x, fd. 4. janúar 1977, gambískum ríkisborgara, „fyrir misnotkun skjala, með því að hafa, þann (sic.) miðvikudaginn 5. október 2011, framvísað hjá lögreglu á Keflavíkurflugvelli, við komu sína til Íslands með flugi nr. SK-4787 frá Osló, í blekkingarskyni dönsku vegabréfi nr. [...], á nafni D-x-x D-x-x G-x-x, fd. 24.04.1974.

Telst þessi háttsemi ákærða varða við 1. mgr. 157. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð og engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl., sem þykja hæfilega ákveðin að fjárhæð 96.861 króna að meðtöldum virðisaukaskatti.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, O-x-x J-x-x, sæti fangelsi í 30 daga.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl., 96.861 krónu.

R-kvk-nf B-kvk-nf
S-1158/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 14. október 2011 á hendur S-x-x M-x-x, fd. 10. mars 1981, georgískum ríkisborgara, fyrir skjalafals, með því að hafa, mánudaginn 10. október 2011, við innritun í brottfararsal flugstöðvar Leifs E-kk-ef, á leið sinni til Toronto, Kanada, með flugi FI-603, framvísað við lögreglu, í blekkingarskyni, ísraelsku vegabréfi nr. 10583960, á nafni Y-x-x M-x-x, fd. 4. september 1975, sem reyndist breytifalsað.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð. Með vísan til eðlis brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna. Til frádráttar refsingu kemur gæsluvarðhald sem ákærði hefur sætt frá 11. október 2011.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 125.500 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, S-x-x M-x-x, sæti fangelsi í einn mánuð. Til frádráttar refsingu kemur gæsluvarðhald sem hann hefur sætt frá 11. október 2011.

Ákærði greiði í sakarkostnað 125.500 króna þóknun verjanda síns, U-kk-ef S-kk-ef B-kk-ef héraðsdómslögmanns.

S-kvk-nf B-kvk-nf